CELEX: 32007R0539
Language: el
Date: 2007-05-15 00:00:00
Title: Κανονισμός (ΕΚ) αριθ. 539/2007 της Επιτροπής, της 15ης Μαΐου 2007 , για το άνοιγμα και τον τρόπο διαχείρισης δασμολογικών ποσοστώσεων στον τομέα των αυγών και των αυγοαλβουμινών

16.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 128/19
            
         
      ΚΑΝΟΝΙΣΜΌΣ (ΕΚ) αριθ. 539/2007 ΤΗΣ ΕΠΙΤΡΟΠΉΣ
   
   της 15ης Μαΐου 2007
   για το άνοιγμα και τον τρόπο διαχείρισης δασμολογικών ποσοστώσεων στον τομέα των αυγών και των αυγοαλβουμινών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 6 παράγραφος 1,
   τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωοαλβουμίνη και τη γαλακτοαλβουμίνη (2), και ιδίως το άρθρο 4 παράγραφος 1,
   Εκτιμώντας τα ακόλουθα:
   
               (1)
            
            
               Στο πλαίσιο του Παγκόσμιου Οργανισμού Εμπορίου, η Κοινότητα δεσμεύτηκε να ανοίξει δασμολογικές ποσοστώσεις για ορισμένα προϊόντα στον τομέα των αυγών και των αυγοαλβουμινών. Ως εκ τούτου, είναι σκόπιμο να καθοριστούν οι λεπτομέρειες εφαρμογής για τη διαχείριση των εν λόγω ποσοστώσεων.
            
         
               (2)
            
            
               Ο κανονισμός (ΕΚ) αριθ. 1291/2000 της Επιτροπής, της 9ης Ιουνίου 2000, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), και ο κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (4) πρέπει να εφαρμόζονται, εκτός αντιθέτων διατάξεων του παρόντος κανονισμού.
            
         
               (3)
            
            
               Ο κανονισμός (ΕΚ) αριθ. 593/2004 της Επιτροπής, της 30ής Μαρτίου 2004, για το άνοιγμα και τον τρόπο διαχείρισης των δασμολογικών ποσοστώσεων στον τομέα των αυγών και των ωαλβουμινών (5), πρέπει να τροποποιηθεί ουσιωδώς. Ως εκ τούτου, πρέπει να καταργηθεί ο κανονισμός (ΕΚ) αριθ. 593/2004 και να αντικατασταθεί με νέο κανονισμό.
            
         
               (4)
            
            
               Προκειμένου να διασφαλιστεί ο τακτικός ρυθμός των εισαγωγών, είναι σκόπιμο να διαιρεθεί σε υποπεριόδους η περίοδος ποσόστωσης από την 1η Ιουλίου έως τις 30 Ιουνίου του επόμενου έτους. Σε κάθε περίπτωση, ο κανονισμός (ΕΚ) αριθ. 1301/2006 περιορίζει τη διάρκεια ισχύος των πιστοποιητικών μέχρι την τελευταία ημέρα της περιόδου της δασμολογικής ποσόστωσης.
            
         
               (5)
            
            
               Πρέπει να διασφαλιστεί η διαχείριση των δασμολογικών ποσοστώσεων μέσω πιστοποιητικών εισαγωγής. Για το σκοπό αυτό, είναι σκόπιμο να προσδιοριστούν οι λεπτομέρειες υποβολής των αιτήσεων και τα στοιχεία που πρέπει να εμφανίζονται στις αιτήσεις και στα πιστοποιητικά.
            
         
               (6)
            
            
               Επειδή υπάρχει εγγενής κίνδυνος κερδοσκοπίας στο συγκεκριμένο καθεστώς στον τομέα των αυγών και των αυγοαλβουμινών, πρέπει να καθοριστούν ακριβείς όροι για την πρόσβαση των επιχειρηματιών στο καθεστώς δασμολογικής ποσόστωσης.
            
         
               (7)
            
            
               Προκειμένου να διασφαλιστεί η ορθή διαχείριση των δασμολογικών ποσοστώσεων, το ποσό της εγγύησης για τα πιστοποιητικά εισαγωγής θα πρέπει να οριστεί σε 20 ευρώ ανά 100 χιλιόγραμμα.
            
         
               (8)
            
            
               Προς το συμφέρον των επιχειρηματιών, πρέπει να προβλεφθεί ότι η Επιτροπή προσδιορίζει τις ποσότητες για τις οποίες δεν υποβλήθηκε αίτηση και οι οποίες θα προστεθούν στην επόμενη υποπερίοδο ποσόστωσης, σύμφωνα με το άρθρο 7 παράγραφος 4 δεύτερο εδάφιο του κανονισμού (ΕΚ) αριθ. 1301/2006.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ανοίγονται οι δασμολογικές ποσοστώσεις που αναφέρονται στο παράρτημα Ι για την εισαγωγή των προϊόντων του τομέα των αυγών και των αυγοαλβουμινών που υπάγονται στους κωδικούς ΣΟ του παραρτήματος Ι.
   Οι δασμολογικές ποσοστώσεις ανοίγονται σε ετήσια βάση για την περίοδο από την 1η Ιουλίου έως τις 30 Ιουνίου του επόμενου έτους.
   2.   Η ποσότητα των προϊόντων που υπάγονται στις ποσοστώσεις της παραγράφου 1, ο εφαρμοστέος δασμός, οι αύξοντες αριθμοί καθώς και οι αριθμοί της αντίστοιχης ομάδας καθορίζονται στο παράρτημα I.
   Άρθρο 2
   Εφαρμόζονται οι διατάξεις των κανονισμών (ΕΚ) αριθ. 1291/2000 και (ΕΚ) αριθ. 1301/2006, εκτός αντιθέτων διατάξεων του παρόντος κανονισμού.
   Άρθρο 3
   1.   Η ποσότητα που καθορίζεται για την ετήσια περίοδο ποσόστωσης, για τον αριθμό ομάδας Ε1, κατανέμεται ως εξής σε τέσσερις υποπεριόδους:
   
               α)
            
            
               20 % από 1ης Ιουλίου έως 30 Σεπτεμβρίου,
            
         
               β)
            
            
               30 % από 1ης Οκτωβρίου έως 31 Δεκεμβρίου,
            
         
               γ)
            
            
               30 % από 1ης Ιανουαρίου έως 31 Μαρτίου,
            
         
               δ)
            
            
               20 % από 1ης Απριλίου έως 30 Ιουνίου.
            
         2.   Η ποσότητα που καθορίζεται για την ετήσια περίοδο ποσόστωσης, για τις ομάδες Ε2 και Ε3, κατανέμεται ως εξής σε τέσσερις υποπεριόδους:
   
               α)
            
            
               25 % από 1ης Ιουλίου έως 30 Σεπτεμβρίου,
            
         
               β)
            
            
               25 % από 1ης Οκτωβρίου έως 31 Δεκεμβρίου,
            
         
               γ)
            
            
               25 % από 1ης Ιανουαρίου έως 31 Μαρτίου,
            
         
               δ)
            
            
               25 % από 1ης Απριλίου έως 30 Ιουνίου.
            
         3.   Στο πλαίσιο του παρόντος κανονισμού, η μετατροπή του βάρους σε ισοδύναμο αυγών με κέλυφος πραγματοποιείται σύμφωνα με τα κατ’ αποκοπή ποσοστά απόδοσης που καθορίζονται στο παράρτημα 69 του κανονισμού (ΕΟΚ) αριθ. 2454/93 της Επιτροπής (6).
   Άρθρο 4
   1.   Για την εφαρμογή του άρθρου 5 του κανονισμού (ΕΚ) αριθ. 1301/2006, οι αιτούντες πιστοποιητικό εισαγωγής αποδεικνύουν, κατά την υποβολή της πρώτης αίτησής τους που αφορά δεδομένη περίοδο δασμολογικής ποσόστωσης, ότι εισήγαγαν ή εξήγαγαν τουλάχιστον 50 τόνους προϊόντων (ισοδύναμο αυγών με κέλυφος) που διέπονται από τον κανονισμό (ΕΟΚ) αριθ. 2771/75 ή τον κανονισμό (ΕΟΚ) αριθ. 2783/75, στη διάρκεια καθεμίας από τις δύο περιόδους οι οποίες αναφέρονται στο εν λόγω άρθρο 5, ή ότι είναι εγκεκριμένοι για την επεξεργασία προϊόντων αυγών σύμφωνα με το άρθρο 4 του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (7).
   2.   Στις αιτήσεις πιστοποιητικών πρέπει να αναφέρεται μόνον ένας από τους αύξοντες αριθμούς που καθορίζονται στο παράρτημα Ι του παρόντος κανονισμού, ενώ οι αιτήσεις μπορούν να αφορούν περισσότερα του ενός προϊόντα που υπάγονται σε διαφορετικούς κωδικούς ΣΟ. Στην περίπτωση αυτή, πρέπει να αναγράφονται όλοι οι κωδικοί ΣΟ στη θέση 16 και η περιγραφή των αντίστοιχων εμπορευμάτων στη θέση 15 των αιτήσεων πιστοποιητικού και των πιστοποιητικών. Στην περίπτωση των ομάδων Ε2 και Ε3, η συνολική ποσότητα μετατρέπεται σε ισοδύναμα αυγών με κέλυφος.
   Οι αιτήσεις πιστοποιητικών πρέπει να αφορούν τουλάχιστον έναν τόνο και, κατ’ ανώτατο όριο, το 10 % της διαθέσιμης ποσότητας για τη συγκεκριμένη ποσόστωση στη διάρκεια της σχετικής υποπεριόδου.
   3.   Η αίτηση πιστοποιητικού και το πιστοποιητικό περιλαμβάνουν:
   
               α)
            
            
               στη θέση 8, τη χώρα καταγωγής·
            
         
               β)
            
            
               στη θέση 20, μία από τις ενδείξεις που εμφαίνονται στο παράρτημα II μέρος Α.
            
         Τα πιστοποιητικά περιλαμβάνουν, στη θέση 24, μία από τις ενδείξεις που εμφαίνονται στο παράρτημα ΙΙ μέρος B.
   Άρθρο 5
   1.   Αιτήσεις πιστοποιητικών μπορούν να υποβάλλονται μόνο το πρώτο επταήμερο του μήνα που προηγείται κάθε υποπεριόδου η οποία αναφέρεται στο άρθρο 3.
   2.   Οι αιτήσεις πιστοποιητικών συνοδεύονται από σύσταση εγγύησης 20 ευρώ ανά 100 χιλιόγραμμα.
   3.   Κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 1301/2006, κάθε αιτών δύναται να υποβάλει περισσότερες της μίας αιτήσεις πιστοποιητικών εισαγωγής για προϊόντα που υπάγονται σε ένα μόνον αύξοντα αριθμό, εφόσον τα εν λόγω προϊόντα είναι καταγωγής διαφόρων χωρών. Οι αιτήσεις, καθεμία από τις οποίες αφορά μία μόνο χώρα καταγωγής, υποβάλλονται συγχρόνως στην αρμόδια αρχή του κράτους μέλους. Αυτές οι αιτήσεις θεωρούνται ως μία αίτηση ως προς το ανώτατο όριο που αναφέρεται στο άρθρο 4 παράγραφος 2 δεύτερο εδάφιο του παρόντος κανονισμού.
   4.   Τα κράτη μέλη κοινοποιούν στην Επιτροπή, το αργότερο την πέμπτη ημέρα μετά την τελευταία ημέρα της περιόδου υποβολής των αιτήσεων, τις συνολικές ποσότητες που έχουν ζητηθεί για κάθε ομάδα, σε χιλιόγραμμα (βάρος σε ισοδύναμο αυγών με κέλυφος).
   5.   Τα πιστοποιητικά εκδίδονται από την έβδομη εργάσιμη ημέρα και το αργότερο την ενδέκατη εργάσιμη ημέρα μετά το τέλος της περιόδου κοινοποίησης που προβλέπεται στην παράγραφο 4.
   6.   Η Επιτροπή καθορίζει, κατά περίπτωση, τις ποσότητες για τις οποίες δεν υποβλήθηκαν αιτήσεις και οι οποίες προστίθενται αυτόματα στην ποσότητα που καθορίζεται για την επόμενη υποπερίοδο ποσόστωσης.
   Άρθρο 6
   1.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή, πριν από το τέλος του πρώτου μήνα, κάθε υποπεριόδου ποσόστωσης, τις συνολικές ποσότητες σε χιλιόγραμμα (βάρος σε ισοδύναμο αυγών με κέλυφος) για τις οποίες εκδόθηκαν πιστοποιητικά, οι οποίες αναφέρονται στο άρθρο 11 παράγραφος 1 στοιχείο β) του εν λόγω κανονισμού.
   2.   Πριν από το τέλος του τέταρτου μήνα που έπεται κάθε ετήσιας περιόδου ποσόστωσης, τα κράτη μέλη κοινοποιούν στην Επιτροπή τις ποσότητες, σε χιλιόγραμμα (βάρος σε ισοδύναμο αυγών με κέλυφος), που πράγματι ετέθησαν σε ελεύθερη κυκλοφορία βάσει του παρόντος κανονισμού στη διάρκεια της συγκεκριμένης περιόδου, για κάθε αύξοντα αριθμό, με ανάλυση ανά κωδικό ΣΟ και κατά χώρα καταγωγής.
   3.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή τις ποσότητες σε χιλιόγραμμα (βάρος σε ισοδύναμο αυγών με κέλυφος) τις οποίες αφορούν τα πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει, μια πρώτη φορά ταυτόχρονα με την αίτηση για την τελευταία υποπερίοδο, και άλλη μια φορά πριν από το τέλος του τέταρτου μήνα που έπεται κάθε ετήσιας περιόδου.
   Άρθρο 7
   1.   Κατά παρέκκλιση από το άρθρο 23 του κανονισμού (ΕΚ) αριθ. 1291/2000, η διάρκεια ισχύος των πιστοποιητικών εισαγωγής ανέρχεται σε εκατόν πενήντα ημέρες από την πρώτη ημέρα της υποπεριόδου για την οποία εκδόθηκαν.
   2.   Με την επιφύλαξη του άρθρου 9 παράγραφος 1 του κανονισμού (ΕΚ) αριθ. 1291/2000, η μεταβίβαση των δικαιωμάτων που απορρέουν από τα πιστοποιητικά περιορίζεται στους δικαιοδόχους οι οποίοι πληρούν τους όρους επιλεξιμότητας του άρθρου 5 του κανονισμού (ΕΚ) αριθ. 1301/2006 και του άρθρου 4 παράγραφος 1 του παρόντος κανονισμού.
   Άρθρο 8
   Ο κανονισμός (ΕΚ) αριθ. 593/2004 καταργείται.
   Οι παραπομπές στον καταργούμενο κανονισμό νοούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος III.
   Άρθρο 9
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουνίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαΐου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 282 της 1.11.1975, σ. 49. Κανονισμός όπως τροποποιήθηκε τελευταία με τον κανονισμό (ΕΚ) αριθ. 679/2006 (ΕΕ L 119 της 4.5.2006, σ. 1).
   
      (2)  ΕΕ L 282 της 1.11.1975, σ. 104. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2916/95 της Επιτροπής (ΕΕ L 305 της 19.12.1995, σ. 49).
   
      (3)  ΕΕ L 152 της 24.6.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2006 (ΕΕ L 365 της 21.12.2006, σ. 52).
   
      (4)  ΕΕ L 238 της 1.9.2006, σ. 13. Κανονισμός όπως τροποποιήθηκε με τον κανονισμό (ΕΚ) αριθ. 289/2007 (ΕΕ L 78 της 17.3.2007, σ. 17).
   
      (5)  ΕΕ L 94 της 31.3.2004, σ. 10. Κανονισμός όπως τροποποιήθηκε με τον κανονισμό (ΕΚ) αριθ. 1722/2006 (ΕΕ L 322 της 22.11.2006, σ. 3).
   
      (6)  ΕΕ L 253 της 11.10.1993, σ. 1.
   
      (7)  ΕΕ L 139 της 30.4.2004, σ. 55. Διορθώθηκε στην ΕΕ L 226 της 25.6.2004, σ. 22.
   
      ΠΑΡΑΡΤΗΜΑ I
      
                  (σε τόνους)
               
            
                  Αριθμός ομάδας
               
               
                  Αύξων αριθμός
               
               
                  Κωδικός ΣΟ
               
               
                  Εφαρμοστέος δασμός του κοινού δασμολογίου σε ευρώ ανά τόνο βάρους προϊόντος
               
               
                  Ετήσιες δασμολογικές ποσοστώσεις
               
            
                  E1
               
               
                  09.4015
               
               
                  0407 00 30
               
               
                  152
               
               
                  135 000
               
            
                  E2
               
               
                  09.4401
               
               
                  0408 11 80
               
               
                  711
               
               
                  7 000 (1)
                  
               
            
                  0408 19 81
               
               
                  310
               
            
                  0408 19 89
               
               
                  331
               
            
                  0408 91 80
               
               
                  687
               
            
                  0408 99 80
               
               
                  176
               
            
                  E3
               
               
                  09.4402
               
               
                  3502 11 90
               
               
                  617
               
               
                  15 500 (1)
                  
               
            
                  3502 19 90
               
               
                  83
               
            
         (1)  Ισοδύναμο αυγών με κέλυφος. Μετατροπή σύμφωνα με τα κατ’ αποκοπή ποσοστά απόδοσης που καθορίζονται στο παράρτημα 69 του κανονισμού (ΕΟΚ) αριθ. 2454/93 (ΕΕ L 253 της 11.10.1993, σ. 1).
   
   
      ΠΑΡΑΡΤΗΜΑ II
      
                  A.
               
               
                  Ενδείξεις που αναφέρονται στο άρθρο 4 παράγραφος 3 πρώτο εδάφιο στοιχείο β):
                  
                              στα βουλγαρικά
                           
                           
                              :
                           
                           
                              Регламент (ЕО) № 539/2007.
                           
                        
                              στα ισπανικά
                           
                           
                              :
                           
                           
                              Reglamento (CE) no 539/2007.
                           
                        
                              στα τσεχικά
                           
                           
                              :
                           
                           
                              Nařízení (ES) č. 539/2007.
                           
                        
                              στα δανικά
                           
                           
                              :
                           
                           
                              Forordning (EF) nr. 539/2007.
                           
                        
                              στα γερμανικά
                           
                           
                              :
                           
                           
                              Verordnung (EG) Nr. 539/2007.
                           
                        
                              στα εσθονικά
                           
                           
                              :
                           
                           
                              Määrus (EÜ) nr 539/2007.
                           
                        
                              στα ελληνικά
                           
                           
                              :
                           
                           
                              Κανονισμός (ΕΚ) αριθ. 539/2007.
                           
                        
                              στα αγγλικά
                           
                           
                              :
                           
                           
                              Regulation (EC) No 539/2007.
                           
                        
                              στα γαλλικά
                           
                           
                              :
                           
                           
                              Règlement (CE) no 539/2007.
                           
                        
                              στα ιταλικά
                           
                           
                              :
                           
                           
                              Regolamento (CE) n. 539/2007.
                           
                        
                              στα λεττονικά
                           
                           
                              :
                           
                           
                              Regula (ΕΚ) Nr. 539/2007.
                           
                        
                              στα λιθουανικά
                           
                           
                              :
                           
                           
                              Reglamentas (EB) Nr. 539/2007.
                           
                        
                              στα ουγγρικά
                           
                           
                              :
                           
                           
                              539/2007/ΕΚ rendelet.
                           
                        
                              στα μαλτέζικα
                           
                           
                              :
                           
                           
                              Ir-Regolament (KE) Nru 539/2007.
                           
                        
                              στα ολλανδικά
                           
                           
                              :
                           
                           
                              Verordening (EG) nr. 539/2007.
                           
                        
                              στα πολωνικά
                           
                           
                              :
                           
                           
                              Rozporządzenie (WE) nr 539/2007.
                           
                        
                              στα πορτογαλικά
                           
                           
                              :
                           
                           
                              Regulamento (CE) n.o 539/2007.
                           
                        
                              στα ρουμανικά
                           
                           
                              :
                           
                           
                              Regulamentul (CE) nr. 539/2007.
                           
                        
                              στα σλοβακικά
                           
                           
                              :
                           
                           
                              Nariadenie (ES) č. 539/2007.
                           
                        
                              στα σλοβενικά
                           
                           
                              :
                           
                           
                              Uredba (ES) št. 539/2007.
                           
                        
                              στα φινλανδικά
                           
                           
                              :
                           
                           
                              Asetus (EY) N:o 539/2007.
                           
                        
                              στα σουηδικά
                           
                           
                              :
                           
                           
                              Förordning (EG) nr 539/2007.
                           
                        
            
                  B.
               
               
                  Ενδείξεις που αναφέρονται στο άρθρο 4 παράγραφος 3 δεύτερο εδάφιο:
                  
                              στα βουλγαρικά
                           
                           
                              :
                           
                           
                              намаляване на Общата митническа тарифа съгласно предвиденото в Регламент (ЕО) № 539/2007.
                           
                        
                              στα ισπανικά
                           
                           
                              :
                           
                           
                              reducción del arancel aduanero común prevista en el Reglamento (CE) no 539/2007.
                           
                        
                              στα τσεχικά
                           
                           
                              :
                           
                           
                              snížení společné celní sazby tak, jak je stanoveno v nařízení (ES) č. 539/2007.
                           
                        
                              στα δανικά
                           
                           
                              :
                           
                           
                              toldnedsættelse som fastsat i forordning (EF) nr. 539/2007.
                           
                        
                              στα γερμανικά
                           
                           
                              :
                           
                           
                              Ermäßigung des Zollsatzes nach dem GZT gemäß der Verordnung (EG) Nr. 539/2007.
                           
                        
                              στα εσθονικά
                           
                           
                              :
                           
                           
                              ühise tollitariifistiku maksumäära alandamine vastavalt määrusele (EÜ) nr 539/2007.
                           
                        
                              στα ελληνικά
                           
                           
                              :
                           
                           
                              Μείωση του δασμού του κοινού δασμολογίου, όπως προβλέπεται στον κανονισμό (ΕΚ) αριθ. 539/2007.
                           
                        
                              στα αγγλικά
                           
                           
                              :
                           
                           
                              reduction of the Common Customs Tariff pursuant to Regulation (EC) No 539/2007.
                           
                        
                              στα γαλλικά
                           
                           
                              :
                           
                           
                              réduction du tarif douanier commun comme prévu au règlement (CE) no 539/2007.
                           
                        
                              στα ιταλικά
                           
                           
                              :
                           
                           
                              riduzione del dazio della tariffa doganale comune a norma del regolamento (CE) n. 539/2007.
                           
                        
                              στα λεττονικά
                           
                           
                              :
                           
                           
                              Regulā (ΕΚ) Nr. 539/2007 paredzētais vienotā muitas tarifa samazinājums.
                           
                        
                              στα λιθουανικά
                           
                           
                              :
                           
                           
                              bendrojo muito tarifo muito sumažinimai, nustatyti Reglamente (EB) Nr. 539/2007.
                           
                        
                              στα ουγγρικά
                           
                           
                              :
                           
                           
                              a közös vámtarifában szereplő vámtétel csökkentése a 539/2007/ΕΚ rendelet szerint.
                           
                        
                              στα μαλτέζικα
                           
                           
                              :
                           
                           
                              tnaqqis tat-tariffa doganali komuni kif jipprovdi r-Regolament (KE) Nru 539/2007.
                           
                        
                              στα ολλανδικά
                           
                           
                              :
                           
                           
                              Verlaging van het gemeenschappelijke douanetarief overeenkomstig Verordening (EG) nr. 539/2007.
                           
                        
                              στα πολωνικά
                           
                           
                              :
                           
                           
                              Cła WTC obniżone jak przewidziano w rozporządzeniu (WE) nr 539/2007.
                           
                        
                              στα πορτογαλικά
                           
                           
                              :
                           
                           
                              redução da Pauta Aduaneira Comum como previsto no Regulamento (CE) n.o 539/2007.
                           
                        
                              στα ρουμανικά
                           
                           
                              :
                           
                           
                              reducerea Tarifului Vamal Comun astfel cum este prevăzut în Regulamentul (CE) nr. 539/2007.
                           
                        
                              στα σλοβακικά
                           
                           
                              :
                           
                           
                              Zníženie spoločnej colnej sadzby, ako sa ustanovuje v nariadení (ES) č. 539/2007.
                           
                        
                              στα σλοβενικά
                           
                           
                              :
                           
                           
                              znižanje skupne carinske tarife v skladu z Uredbo (ES) št. 539/2007.
                           
                        
                              στα φινλανδικά
                           
                           
                              :
                           
                           
                              Asetuksessa (EY) N:o 539/2007 säädetty yhteisen tullitariffin alennus.
                           
                        
                              στα σουηδικά
                           
                           
                              :
                           
                           
                              nedsättning av den gemensamma tulltaxan i enlighet med förordning (EG) nr. 539/2007.
                           
                        
            
   
      ΠΑΡΑΡΤΗΜΑ III
      Πίνακας αντιστοιχίας
      
                  Κανονισμός (ΕΚ) αριθ. 593/2004
               
               
                  Παρών κανονισμός
               
            
                  Άρθρο 1
               
               
                  Άρθρο 1
               
            
                  Άρθρο 2
               
               
                  Άρθρο 3
               
            
                  Άρθρο 3
               
               
                  —
               
            
                  Άρθρο 4 παράγραφος 1 στοιχείο α)
               
               
                  Άρθρο 4 παράγραφος 1
               
            
                  Άρθρο 4 παράγραφος 1 στοιχείο β)
               
               
                  Άρθρο 4 παράγραφος 2
               
            
                  Άρθρο 4 παράγραφος 1 στοιχείο γ)
               
               
                  Άρθρο 4 παράγραφος 3
               
            
                  Άρθρο 4 παράγραφος 1 στοιχείο δ)
               
               
                  Άρθρο 4 παράγραφος 3
               
            
                  Άρθρο 4 παράγραφος 1 στοιχείο ε)
               
               
                  Άρθρο 4 παράγραφος 3
               
            
                  Άρθρο 5 παράγραφος 1 πρώτο εδάφιο
               
               
                  Άρθρο 5 παράγραφος 1
               
            
                  Άρθρο 5 παράγραφος 1 δεύτερο εδάφιο
               
               
                  —
               
            
                  Άρθρο 5 παράγραφος 2
               
               
                  —
               
            
                  Άρθρο 5 παράγραφος 2 τρίτο εδάφιο
               
               
                  Άρθρο 4 παράγραφος 2
               
            
                  Άρθρο 5 παράγραφος 3
               
               
                  Άρθρο 5 παράγραφος 2
               
            
                  Άρθρο 5 παράγραφος 4 πρώτο εδάφιο
               
               
                  Άρθρο 4 παράγραφος 4
               
            
                  Άρθρο 5 παράγραφος 4 δεύτερο εδάφιο
               
               
                  —
               
            
                  Άρθρο 5 παράγραφος 5
               
               
                  —
               
            
                  Άρθρο 5 παράγραφος 6
               
               
                  Άρθρο 5 παράγραφος 5
               
            
                  Άρθρο 5 παράγραφος 7
               
               
                  —
               
            
                  Άρθρο 5 παράγραφος 8 πρώτο εδάφιο
               
               
                  Άρθρο 6 παράγραφος 2
               
            
                  Άρθρο 5 παράγραφος 8 δεύτερο εδάφιο
               
               
                  —
               
            
                  Άρθρο 6 πρώτο εδάφιο
               
               
                  Άρθρο 5 παράγραφος 1
               
            
                  Άρθρο 6 δεύτερο εδάφιο
               
               
                  —
               
            
                  Άρθρο 7 πρώτο εδάφιο
               
               
                  Άρθρο 7 παράγραφος 2
               
            
                  Άρθρο 7 δεύτερο εδάφιο
               
               
                  —
               
            
                  Άρθρο 8 πρώτο εδάφιο
               
               
                  —
               
            
                  Άρθρο 8 δεύτερο εδάφιο
               
               
                  Άρθρο 2
               
            
                  Παράρτημα I
               
               
                  Παράρτημα I
               
            
                  Παράρτημα II
               
               
                  —
               
            
                  Παράρτημα III
               
               
                  —
               
            
                  Παράρτημα IV
               
               
                  —
               
            
                  Παράρτημα V
               
               
                  —
               
            
                  Παράρτημα VI
               
               
                  Παράρτημα III